**DĖL PRITARIMO JUNGTINĖS VEIKLOS SUTARČIAI**

2020 m. balandžio 24 d. Nr. TS-

Rokiškis

# Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės vardu sudaromų sutarčių pasirašymo tvarkos aprašu, patvirtintu Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

#  1. Pritarti jungtinės veiklos sutarčiai (pridedama).

#  2. Įgalioti Rokiškio rajono savivaldybės merą Ramūną Godeliauską pasirašyti sprendimo 1 punkte nurodytą jungtinės veiklos sutartį dėl Struvės geodezinio lanko priežiūros, viešinimo bei išsaugojimo.

# Sprendimas per vieną mėnesį gali būti skundžiamas per vieną mėnesį gali būti skundžiamas

# Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

# Savivaldybės meras Ramūnas Godeliauskas

Audronė Gavėnienė

Rokiškio rajono savivaldybės tarybai

**SPRENDIMO PROJEKTO „DĖL PRITARIMO JUNGTINĖS VEIKLOS SUTARČIAI “ AIŠKINAMASIS RAŠTAS**

2020 m. balandžio 24 d.

Rokiškis

**Parengto sprendimo projekto tikslai ir uždaviniai**. Pritarti jungtinės veiklos sutarčiai tarp Lietuvos Respublikos žemės ūkio ministerijos, Lietuvos nacionalinės UNESCO komisijos sekretoriato, Vilniaus Gedimino technikos universiteto, Vilniaus rajonosavivaldybės ir suteikti savivaldybės merui įgaliojimus pasirašyti minėtą sutartį. Jungtinės veiklos sutartį parengė Lietuvos Respublikos žemės ūkio ministerijos specialistai.

**Šiuo metu esantis teisinis reglamentavimas**. Lietuvos Respublikos vietos savivaldos įstatymas, Rokiškio rajono savivaldybės tarybos 2019 m. balandžio 26 d. Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“.

**Sprendimo projekto esmė.** Jungtinėsveiklossutartimi Rokiškio rajono savivaldybė ir Lietuvos Respublikos žemės ūkio ministerija, Lietuvos nacionalinės UNESCO komisijos sekretoriatas, Vilniaus Gedimino technikos universitetas, Vilniaus rajonosavivaldybė susitaria bendrai veikti užtikrinant Struvės geodezinio lanko priežiūrą, viešinimą bei išsaugojimą. dalyvauti rengiant Struvės geodezinio lanko valdymo planą, kuriame bus numatomi šalių veiksmai, funkcijos, atsakomybės, priemonės ir jų finansavimo šaltiniai. 2020 metais Struvės geodezinis lankas mini įrašymo Į UNESCO paveldo sąrašą 15 metus.

**Galimos pasekmės, priėmus siūlomą tarybos sprendimo projektą:**

**teigiamos** – sutarties šalių bendradarbiavimas, teikiant viena kitai pagalbą visais organizaciniais ir administraciniais klausimais, susijusiais su jungtinės veiklos sutarties vykdymu;

**neigiamos** – nenumatyta.

**Kokia sprendimo nauda Rokiškio rajono gyventojams.** Bus tvarkomas ir prižiūrimas išskirtinės vertės UNESCO kultūros paveldo objektas – Struvės geodezinio lanko Gireišių punktas (Panemunėlio seniūnijoje).

**Finansavimo šaltiniai ir lėšų poreikis.** Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Architektūros ir paveldosaugos skyriaus vyr. specialistė Audronė Gavėnienė